ΓΡΑΠΤΗ ΕΡΩΤΗΣΗ P-3337/01

υποβολή: Olivier Dupuis (NI) προς την Επιτροπή

(27 Νοεμβρίου 2001)

Θέμα: Νιγηρία

Στις 9 Οκτωβρίου 2001, ισλαμικό δικαστήριο του κράτους Σοκότο, στη Βόρεια Νιγηρία, καταδίκασε σε θάνατο δια λιθοβολισμού μια έγκυο γυναίκα επειδή είχε ερωτικές σχέσεις πριν από το γάμο. Η Σαφίγια Χουσαΐνι Τούνγκαρ Ντούντου, 30 ετών, είναι το πρώτο άτομο που καταδικάστηκε σε θάνατο μετά την εισαγωγή, το 2000, ενός αυστηρά ισλαμικού κώδικα. Ο δικαστής Μωχάμετ Μπέλλο Σαννάουαλ του Ανωτάτου Ισλαμικού Δικαστηρίου της Γκουανταντάουα καταδίκασε τη γυναίκα σε θάνατο όταν αυτή παραδέχτηκε ότι είχε ερωτικές σχέσεις πριν από το γάμο. Το δικαστήριο, το οποίο άφησε ελεύθερο τον άνδρα που η Σαφίγια είχεποδείξει ως εραστή της ισχυριζόμενο ότι δενπήρχαν αρκετά αποδεικτικά στοιχεία για να τον παραπέμψει σε δίκη, έδωσε στη γυναίκα προθεσμία 30 ημερών για να ασκήσει έφεση. Στις 25 Οκτωβρίου, ο συνήγορος της Σαφίγια προσέβαλε την απόφαση και ζήτησε αναστολή της εκτέλεσης μέχρις ότου αποφανθεί το εφετείο της Σαρία. Την 1η Νοεμβρίου, ο νιγηριανός πρόεδρος της Γερουσίας, Ανύμ Πίους Ανύμ επέκρινε την απόφαση του ισλαμικού δικαστηρίου αλλά μόνον ως προς το σκέλος της απόφασης που εισάγει διάκριση — καταδίκη της γυναίκας και αθώωση του άνδρα — ενώ η ομοσπονδιακή κυβέρνηση τάχθηκεπέρ της προσβολής της απόφασης.

Πολλές άλλες περιπτώσεις εφαρμογής της Σαρία στις προγαμιαίες ερωτικές σχέσεις διαπιστώθηκαν στη Νιγηρία, λόγω της απόφασης την οποία έλαβαν δώδεκα περίπου ομόσπονδα κράτη της χώρας να εισαγάγουν, πριν δυο χρόνια, και να επιβάλουν έναν αυστηρά ισλαμικό κώδικα. Τον περασμένο Ιανουάριο, στο κράτος Τζαμφάρα, μια 17χρονη, η Μπαρίγια Μουγκάζου,πέστη 100 μαστιγώσεις επειδή είχε προγαμιαία ερωτική σχέση, μετά την απόρριψη από το δικαστήριο της δραματικής μαρτυρίας της νεαρής κοπέλας ότι είχε βιαστεί από 3 ύποπτους τους οποίουςπέδειξε και οι οποίοι αφέθησαν ελεύθεροι λόγω έλλειψης αποδεικτικών στοιχείων.

Τι επείγοντα μέτρα έλαβε ή προτίθεται να λάβει, σε διμερή ή πολυμερή βάση, η Επιτροπή για να αποτραπεί η εκτέλεση της Σαφίγια Χουσαϊνί Τουνγκάρ Ντούντου και για να ενθαρρυνθούν οι νιγηριανές αρχές να καταργήσουν την Σαρία και να ενισχύσουν το κράτος δικαίου στην χώρα· Με ποιον τρόπο σκέπτεται να αντιμετωπίσει η Επιτροπή σε διεθνές επίπεδο το πρόβλημα που δημιουργεί η πρακτική πολλών ισλαμικών χωρών να καταφεύγουν σε δημόσιες εκτελέσεις και σε άλλες ποινές όπως η μαστίγωση, δεδομένου ότι οι ποινές αυτές, συμπεριλαμβανόμενης της θανατικής, επιβάλλονται για αδικήματα τα οποία δεν εμπεριέχουν βία και μάλιστα εις βάρος των γυναικών, κατά παράβαση των κανόνων που έχουν θεσπιστεί από τις διεθνείς συνθήκες για τα δικαιώματα του ανθρώπου·

Απάντηση του κ. Nielson Εξ ονόματος της Επιτροπής

(8 Ιανουαρίου 2002)

Όσον αφορά τη συγκεκριμένη περίπτωση της Safiya Hussaini Tungar Dudu, η κατηγορούμενη έκανε αίτηση αναιρέσεως, και εντωμεταξύ η δικαστική απόφαση ανεστάλη από το Ισλαμικό Εφετείο του Sokoto. Σύμφωνα με τις εκθέσεις του τοπικού τύπου, ο Γενικός Εισαγγελέας της Ομοσπονδίας έχει ήδη δηλώσει ότι δεν θα δεχθεί επιβεβαίωση ή εφαρμογή της εν λόγω απόφασης.

Η Ένωση αντιτίθεται με σθένος στην προσφυγή στη θανατική ποινή. Τον Ιούνιο 1998, η Ένωση αποφάσισε, στο πλαίσιο της πολιτικής που ακολουθεί στον τομέα των δικαιωμάτων του ανθρώπου, να ενισχύσει τις διεθνείς της δραστηριότητες κατά της θανατικής ποινής.

Η Επιτροπή αναμένει το αποτέλεσμα της έφεσης.

Επιπλέον, η Ένωση θα συνεχίσει να ενθαρρύνει την κυβέρνηση της Νιγηρίας να καταργήσει την θανατική ποινή, να ενισχύσει τον σεβασμό των δικαιωμάτων του ανθρώπου και να προωθήσει τη συνειδητοποίηση των νομίμων δικαιωμάτων του από μέρους του πληθυσμού. Βρίσκεται επί του παρόντοςπό εκτέλεση ένα πρόγραμμα για την ενίσχυση της κοινωνίας των πολιτών στη Βόρεια Νιγηρία, και η προώθηση των ανθρωπίνων δικαιωμάτων και της κοινωνίας των πολιτών αποτελούν θέματα που προσδιορίζονται στο πλαίσιο της στήριξης της εθνικής στρατηγικής.

Η Επιτροπή ενεργεί κατά διάφορους τρόπους για να θέσει τέρμα στην πρακτική σε ορισμένες ισλαμικές χώρες δημοσίων και ιδιαίτερα σκληρών εκτελέσεων.

Οι Κατευθυντήριες Γραμμές σχετικά με την πολιτική έναντι τρίτων χωρών όσον αφορά τα βασανιστήρια και άλλες μορφές απάνθρωπης ή εξευτελιστικής μεταχείριση ή τιμωρίας, που εκδόθηκαν στις 9 ΑΑπριλίου 2001, τονίζουν ότι η σωματική ποινή συμπεριλαμβάνεται στο πεδίο αναφοράς της κακής μεταχείρισης. Οι αρχές που θέτουν οι κατευθυντήριες γραμμές όσον αφορά τις ενέργειες της Ένωσης (π.χ. όσον αφορά τον πολιτικό διάλογο και τα γενικά και ατομικά διαβήματα) ισχύουν συνεπώς για τις ποινές, όπως είναι η μαστίγωση που αναφέρεται στην ερώτηση.

Όσον αφορά τη δράση της Ένωσης στο πλαίσιο των Ηνωμένων Εθνών, θα πρέπει ναπενθυμίσουμε ότι η Ένωση στην 57η σύνοδο της Επιτροπής Δικαιωμάτων του Ανθρώπου ανέφερε την κατάσταση στη Νιγηρία. Στη δήλωσή της σχετικά με την παραβίαση των ανθρωπίνων δικαιωμάτων και θεμελιωδών αρχών σε οποιοδήποτε μέρος του κόσμου, η Ένωση εξέφρασε την ανησυχία της όσον αφορά τις δικαστικές αποφάσεις αυστηρής σωματικής ποινής που εκδίδονται βάσει του ποινικού κώδικα της Σαρία που εισήγαγαν ορισμένα κράτη στη βόρεια Νιγηρία.

Στο πλαίσιο του κεφαλαίου B7-7 του κοινοτικού προϋπολογισμού (Ευρωπαϊκή Πρωτοβουλία για τη Δημοκρατία και τα Δικαιώματα του Ανθρώπου) θα εξακολουθήσει η διάθεση κεφαλαίων για την καταπολέμηση των βασανιστηρίων και άλλων μορφών απάνθρωπης ή εξευτελιστικής μεταχείρισης στη Νιγηρία και σε άλλες τρίτες χώρες.